Claude Puel

Claude Puel (s. 2. syyskuuta 1961) on ranskalainen jalkapallovalmentaja ja entinen puolustaja. Tammikuusta 2026 lähtien hän on toiminut OGC Nicen päävalmentajana.

Ura pelaajana

Pelaajaurallaan Puel pelasi 17 vuotta AS Monacossa voittaen kaksi Ranskan mestaruutta (1982, 1988), Coupe de Francen (1991) ja pelasi myös Mestarien liigan semifinaalissa 1994.

Meriitit pelaajana

 Ranskan mestaruus (2): 1982, 1988
 Coupde de France: 1991

Ura valmentajana

Valmennusuransa Puel aloitti AS Monacon reservijoukkueen luotsina 1996. Kolmen reservikauden jälkeen hän nousi 1999 Jean Tiganan seuraajaksi monacolaisten edustusjoukkueen päävalmentajaksi. Puelin johdolla AS Monaco juhli Ranskan mestaruutta 2000 sekä Coupe de la Liguen voittoa 2001. 

2002 Puel siirtyi Lillen valmentajaksi. Puel onnistui luotsaamaan pienellä budjetilla taistelevan Lillen hienosti Ranskan liigassa kakkoseksi 2005 ja kolmanneksi 2006. Puelin alaisuudessa Lille pelasi myös Mestarien liigassa. 

Kesällä 2008 Puelin ja Lillen kuusivuotinen yhteistyö päättyi, kun Ranskan liigaa viimeiset vuodet hallinnut Olympique Lyonnais palkkasi Puelin uudeksi päävalmentajakseen.Puel valmentamaan Lyonia Debyyttikaudellaan Puel jäi historiaan valmentajana, jonka aikana Lyon menetti asemansa Ranskan jalkapallon ehdottomana valtiaana ja mestaruus karkasi kolmanneksi jääneeltä seuralta yhdeksän pisteen erolla Bordeaux’hon. Näin Puelista tuli ensimmäinen Lyon-valmentaja sitten Bernard Lacomben (1996–2000), joka ei ole voittanut seurassa liigamestaruutta. Puel valmensi lopulta Lyonia kolme kautta. Kesällä 2011 Lyon erotti Puelin, vaikka hänen sopimustaan oli jäljellä vuosi. Uutistoimisto Associated Pressin mukaan Lyon joutuu maksamaan Puelille neljän miljoonan euron erokorvauksen.Lyon erotti päävalmentajansa

Toukokuussa 2012 Puel palasi valmennustehtäviin allekirjoitettuaan kolmivuotisen sopimuksen Ligue 1:ssä pelaavan OGC Nicen kanssa. Puel avec Letizi Nice sijoittui Puelin johdolla kaudella 2012/13 liigassa neljänneksi ja pääsi europeleihin 16 vuoden tauon jälkeen. Joukkueen taival Eurooppa-liigassa katkesi kuitenkin jo viimeiselle karsintakierrokselle, kun se hävisi Apollon Limassolille yhteismaalein 2–1. Kaudella 2013/14 Nice romahti liigapeleissä pahasti ja joutui taistelemaan sarjapaikkansa puolesta. Taistelu päättyi lopulta sijalle 17 ja liigapaikka säilyi kahden pisteen erolla FC Sochaux'oon. Heikosta menestyksestä huolimatta Puel jatkoi seuran päävalmentajana ja lokakuussa 2014 hän allekirjoitti vuoteen 2016 ulottuvan jatkosopimuksen seuran kanssa. Nice : Puel prolonge (off.) Kausi päättyi Nicen osalta liigan keskikastiin sijalle 11. Kaudella 2015/16 Puel luotsasi Nicen liigassa toistamiseen neljänneksi ja ero kolmanneksi sijoittuneeseen paikallisvastustaja AS Monacoon oli vain kaksi pistettä. Menestyksekkäästä kaudesta huolimatta Puel ja seurajohto eivät päässeet sopimukseen jatkosopimuksesta ja hän jätti Nicen neljän vuoden valmennusrupeaman jälkeen.PUEL LEAVES NICE

Kesäkuun lopussa 2016 Puel allekirjoitti kolmivuotisen sopimuksen Englannin Valioliigan Southamptonin kanssa.Claude Puel: Southampton appoint Frenchman as manager on three-year deal Debyyttikaudellaan Puel luotsasi Southamptonin Englannin liigacupin loppuotteluun vasta toista kertaa seuran historiassa.Southampton liigacupin finaaliin, Klopp avautui tuomaritoiminnasta Loppuottelussa Southampton taisteli hienosti Manchester Unitedia vastaan, mutta taipui Zlatan Ibrahimovićin loppuhetken puskumaalilla 3–2. Southamptonilta hylättiin ottelussa yksi maali väärän paitsiotuomion takia ja ottelun jälkeen pettynyt Puel vaati videoteknologian käyttöönottoa kaikkiin otteluihin.Manchester United voitti Englannin liigacupin – Southampton kärsi tuomarivirheestäPuel wants video technology after disallowed goal Valioliigassa Southamptonin peli ei kulkenut aivan odotuksien mukaisesti ja joukkue majaili läpi kauden keskikastissa. Kauden loppupuolella Puelin joukkue oli suurissa maalintekovaikeuksissa ja viimeisissä kuudessa ottelussa se onnistui maalinteossa vain kerran. Kausi päättyi lopulta liigassa kahdeksanteen sijaan. Kesäkuun puolivälissä Southamptonin seurajohto ilmoitti purkaneensa Puelin sopimuksen.Claude Puel: Southampton sack manager after one season in charge

Lokakuussa 2017 Puelista tuli Leicester Cityn päävalmentaja.Leicester City appoint Claude Puel as manager and call him ‘perfect fit’ Puelin johdolla Leicester kipusi pois putoamiskamppailusta, vaikka joukkueen kausi olikin turbulenttinen. Marras-joulukuun neljää perättäistä voittoa seurasi loppuvuoden neljän ottelun voitoton putki. Lopulta Leicester sijoittui Valioliigassa yhdeksänneksi ja säilytti sarjapaikkansa. Kaudella 2018/19 vuoristorata jatkui ja Leicester pelasi varsin epätasaisesti. Vuodenvaihteen jälkeen Leicester vajosi kuuden ottelun tappiottomaan putkeen ja putosi myös FA Cupista jo 3. kierroksella Newport Countylle. Puelin viimeiseksi otteluksi Leicesterin peräsimessä jäi 1-4 kotitappio Crystal Palacelle 23. helmikuuta 2018. Ottelun jälkeen seurajohto vapautti ranskalaisen tehtävästään.Mediat: Leicester antanut potkut päävalmentajalleen – viimeisimmästä voitosta pitkä aika

Lokakuun alussa 2019 Puelista tuli kolmivuotisella sopimuksella AS Saint-Étiennen päävalmentaja.Claude Puel: Former Leicester City and Southampton boss appointed by Saint-Etienne Puel johdatti ASSE:n Ranskan cupin loppuotteluun kaudella 2019/20. Finaalipaikka oli seuran ensimmäinen sitten vuoden 1982. Finaalissa Puelin luotsaama ASSE hävisi kuitenkin PSG:lle 1–0.Boudebouz, Puel, Stephan… Les principales réactions après Saint-Etienne – Rennes (2-1)Perrin didn't intend to hurt Mbappe – Puel Kaudella 2020/21 ASSE sijoittui liigan keskikastiin ollen 11:s. Kausi 2021/22 alkoi alavireisesti ja joukkue voitti vain kaksi ottelua kauden 17 ensimmäisestä ottelustaan. Seura erotti Puelin joulukuun alussa 2021.Saint-Étienne : Claude Puel va être limogé après la défaite face à Rennes

Vuodenvaihteessa 2025/2026 Puel palasi valmennustehtäviin, kun hänestä tuli toistamiseen urallaan OGC Nicen päävalmentaja.Foot : Claude Puel nouvel entraineur de l'OGC Nice "jusqu'à la fin de la saison"

Meriitit valmentajana

 Englannin liigacup
hopeaa: 2017
 Ranskan mestaruus: 2000
hopeaa: 2005
 Ranskan cup
hopeaa: 2020
 Ranskan liigacup: 2001
 UNFP:n vuoden valmentaja Ligue 1:ssä (2): 2000, 2006
 Ranskan vuoden valmentaja: 2005

Lähteet

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1961 syntyneet
Luokka:Elävät henkilöt